ai4bharat/Pralekha huggingface dataset:
ریلوے کی وزارت
انڈین ریلوے77ویں یوم آزادی پر پورے جوش و خروش کے ساتھ یوم آزادی کی تقریبات میں شامل
ریلوے ملازمین کی ‘‘ ہر گھر ترنگا’’ پروگرام میں بڑے پیمانے شمولیت
تمام بڑے ریلوے اسٹیشنوں، ریلوے دفاتر، عمارات اور کالونیوں کو قومی جھنڈے سے آراستہ کیا گیا ہے اور ترنگے کے تین رنگوں کی روشنیوں سے مزین کیا گیا ہے
انڈین ریلویز 77ویں یوم آزادی پر پورے جوش و خروش اور دھوم دھام سے یوم آزادی کی تقریبات میں حصہ لیا ہے۔ تمام بڑے ریلوے اسٹیشن، ریلوے دفاتر، عمارتوں اور کالونیوں میں ترنگے کے تین رنگوں کی جھلملاہٹ دکھائی دے رہی ہے۔ ریلوے اسٹیشنوں کی اسٹیشن عمارتوں کو ترنگے کےت رنگوں کی روشنیوں سے آراستہ کیا گیا ہے۔ بڑے ریلوے پلوں کو قومی پرچم سے سجایا گیا ہے۔
آج ریلوے اسٹیشنوں پر مختلف پروگراموں کا انعقاد کیا گیا ، جن میں ترنگا یاترا، تقسیم کی ہولناک یادوں کا دن اور نکڑ ناٹک جیسے پروگرام شامل ہیں۔
ریلویز کے عملے کے اراکین میں قومی پرچم تقسیم کئے گئے۔ ہر گھر ترنگا پروگرام میں ریلوے ملازمین نے بڑھ چڑھ کر حصہ لیا اور ان لوگوں نے اپنی سیلفی یا لوکیشن کو https://harghartiranga.com/پر اپلوڈ کیا۔
وزارت دفاع
وزیر دفاع جناب راج ناتھ سنگھ اور ان کے انڈونیشیائی ہم منصب نے ٹیلی فون پر ہوئی بات چیت میں دفاعی تعاون پر اطمینان کا اظہار کیا
نئی دہلی، 21/جنوری 2021 ۔ وزیر دفاع جناب راج ناتھ سنگھ نے 21 جنوری 2021 کو جمہوریہ انڈونیشیا کے وزیر دفاع جنرل پرابووو سوبیانتو کے ساتھ ٹیلی فون پر بات چیت کی۔ دونوں وزراء نے کووڈ-19 کے سبب پیدا ہوئی بندشوں کے باوجود دونوں ملکوں کے درمیان جاری دفاعی تعاون پر اطمینان کا اظہار کیا۔
دونوں وزراء نے اس خطے میں دفاعی صورت حال اور قانون کی بنیاد پر ایک آزاد اور کھلے سمندری نظام کی ضرورت پر اپنے خیالات کا تبادلہ کیا۔
دونوں وزراء نے دونوں ممالک کے درمیان دفاعی تعلقات کو اور زیادہ فروغ دینے پر اتفاق ظاہر کیا۔ ٹیلی فون پر ہوئی بات چیت کے دوران دونوں وزراء نے متعدد دو فریقی دفاعی تعاون سے متعلق اقدامات کی پیش رفت کا جائزہ لیا اور وسیع اسٹریٹیجک شراکت داری کے ڈھانچے کے تحت مسلح افواج کے درمیان رشتوں کو اور زیادہ فروغ دینے کے تئیں اپنی عہد بستگی کا اظہار کیا۔ دونوں وزراء نے اس بات پر رضامندی ظاہر کی کہ دونوں ملکوں کو دفاعی صنعت اور ٹیکنالوجی کے شعبے میں تعاون میں اضافہ کرنے کی ضرورت ہے اور اس شعبے میں اور بھی زیادہ تال میل متوقع ہے۔
محنت اور روزگار کی وزارت
غیر منظم مزدوروں کا ای-شرم پورٹل پر اندراج
محنت و روزگار کے وزیر مملکت جناب رامیشور تیلی نے آج لوک سبھا میں ایک سوال کے تحریری جواب میں یہ معلومات دی ہے کہ 31 دسمبر 2021ء تک ای-شرم پورٹل پر 177773595 غیر منظم مزدوروں کا اندراج کیا گیا ۔ وزارت نے ای –شرم پورٹل پر رجسٹرڈ شدہ غیر منظم مزدوروں کو مختلف سماجی بہبود کے منصوبوں کا فائدہ مہیا کرنے کا خاکہ تیار کیا ہے۔ اندراج شدہ مزدوروں کو بھی پردھان منتری شرم یوگی مان دھن یوجنا اور کاروباریوں کے لئے قومی پنشن منصوبہ جیسے منصوبوں کا فائدہ لینے کے لئے متحرک کیا جاتا ہے۔
درج فہرست جات اور درج فہرست قبائل  سے متعلق نامزد مزدوروں کا فیصد بالترتیب 22.2فیصد اور 7.2فیصد ہے۔
وزارت ای –شرم پورٹل پر رجسٹریشن کی سہولت کے لئے عام سروس مرکز اور اسٹیت سیوا کیندروں میں شامل ہوگئی ہے۔ کوئی بھی غیر منظم مزدور از خود اندراج ، سی ایس یا ایس ایس کے کے توسط سے پورٹل پر آسانی سے رجسٹریشن کروا سکتا ہے۔ سی ایس سی نے ای –شرم پورٹل پر رجسٹریشن کی سہولت کے لئے رات میں منعقد ہونے والے کیمپوں سمیت مختلف کیموں کا انعقاد کیا ہے۔ اس کے علاوہ وزارت نے ای-شرم پر رجسٹریشن میں غیر منظم مزدورں کی مدد اور رہنمائی کے لئے ٹول فری نمبر 14434کے ساتھ ایک وقف قومی ہیلپ ڈیسک مہیا کیا ہے۔ اس کے علاوہ ای-شرم پورٹل کے بارے میں بیداری پیدا کرنے کے لئے پرنٹ اور سوشل میڈیا کا استعمال بھی کیا گیا ہے۔وزارت کی ان کوششوں کی بنیاد پر 20 جولائی 2022ء تک 27.99کروڑ سے زیادہ غیر منظم کام گاروں کا ای-شرم پورٹل پر اندراج کیا جاچکا ہے۔ ای-شرم پورٹل پر آمدنی کی معلومات از خود اعلان نامے کی بنیاد پر ہے۔
20 جولائی 2025ء تک 50 سال سے زیادہ عمر کے 3.71کروڑ غیر منظم کام گاروں کا ای-شرم پورٹل پر رجسٹریشن کیا گیا ہے۔اس کے علاوہ ای-شرم پورٹل پر کل رجسٹریشن میں سے تقریباً 47.16مرد اور 52.84فیصد خواتین ہے۔
ای –شرم پورٹل کو نیشنل کیریئر سروس پورٹل کے ساتھ مربوط کیا گیا ہے۔ ای –شرم پورٹل پر رجسٹرڈ کوئی بھی غیر منظم کام گار این سی ایس پر دستیاب مختلف روزگار کے مواقع کو تلاش کرنے اور اس کے لئے درخواست دینے کے لئے این سی ایس پورٹل پر اپنا رجسٹریشن کرا سکتا ہے۔
وزیراعظم کا دفتر
وزیراعظم جناب نریندر مودی نے جمہوریہ سلوواک کے وزیراعظم عزت مآب ایڈورڈ ہیگر سے ٹیلی فون پر بات چیت کی
وزیراعظم جناب نریندر مودی نے جمہوریہ سلوواک کے وزیراعظم عزت مآب ایڈورڈ ہیگر سے آج ٹیلی فون پر بات چیت کی۔
وزیراعظم نے یوکرین سے ہندوستانی شہریوں کو نکالنے میں سلوواک جمہوریہ کے ذریعہ فراہم کرائی گئی مدد اور شہریوں کو نکالنے کے لئے بھارت کی خصوصی پروازوں کو اجازت دینے کے لئے جمہوریہ سلوواک کے ذریعہ فراہم کرائی مدد کے لیے جناب ایڈورڈ ہیگر کا شکریہ ادا کیا۔ انہوں نے جمہوریہ سلوواک سے درخواست کی کہ جنگ کے علاقے سے دیگر شہریوں کو باہر نکالنے کے لئے آئندہ چند روز بھی بھارت کی مدد جاری رکھے۔
وزیراعظم نے جناب ہیگر کو بھارتی شہریوں کو باہر نکالنے کی کوششوں کی نگرانی کے لیے اپنے خصوصی نمائندے کے طور پر قانون و انصاف کے وزیر جناب کرن رجیجو کو بھیجے جانے کے بارے میں بھی مطلع کیا۔
وزیر اعظم نے یوکرین میں جاری تشدد اور انسانی بحران پر اپنے غم کا اظہار کیا اور دشمنی کے خاتمے اور بات چیت کی طرف واپسی کے لیے بھارت کی جانب سے کی جانے والی مستقل اپیل کو دہرایا۔ وزیر اعظم مودی نے ممالک کی خودمختاری اور علاقائی سالمیت کا احترام کی اہمیت پر بھی زور دیا۔
۔۔۔۔۔۔۔۔۔۔۔
ش ح۔ ا گ۔ ن ا۔
U-2099
(
بجلی کی وزارت
یو کے نےگرین ہائیڈروجن سے متعلق بھارت کے ساتھ تعاون کرنے کی خواہش ظاہر کی
بجلی اور جدید اور قابل تجدید توانائی کے مرکزی وزیر جناب آر کے سنگھ سی او پی 26 کے صدر جناب آلوک شرما سے ملاقات کی
بھارت نے گرین ہائیڈروجن اور لیتھیئم -آئن کے لئے آئندہ بولیوں میں حصہ لینے کے لئے یو کے کو مدعو کیا
بجلی کے وزیر نے ماورائے ساحل ہوا سے متعلق یو کے کے ساتھ تعاون کرنے کی بھارت کی خواہش ظاہر کی
بھارت نے مارچ ،2021 تک 16369 میگاواٹ کی انیفیشئنٹ تھرمل یونٹز کا آپریشن پہلے ہی بند کردیا ہے۔ بجلی اور تجدید اور قابل تجدید توانائی کے مرکزی وزیر جناب آر کے سنگھ نے آج یہاں سی او پی 26 کے صدر جناب آلوک شرما کے ساتھ ہوئی میٹنگ میں یہ بات کہی۔ سی او پی 26 کے صدر نے میٹنگ میں کوئلہ پر مبنی بجلی پلانٹوں کو مرحلہ وار طریقہ سے بند کرنے کے معاملے کو بھی اٹھایا۔ میٹنگ میں بجلی کے سکریٹری ، ایم این آر ای کےسکریٹری اور ہندوستان میں یو کے کے ہائی کمشنر بھی موجود تھے۔
عزت مآب آلوک شرما نے گرین ہائیڈورجن کے سلسلے میں بھارت کے ساتھ شراکت داری کے لئے یو کے کے تعاون کی خواہش ظاہر کی۔
یو کے نے ایک کامیاب سی او پی 26 کے انعقاد کے لئے بھارت کی حمایت کی درخواست کی۔
بجلی کے وزیر نے ماورائے ساحل ہوا سے متعلق یو کے کے ساتھ تعاون کرنے کی بھارت کی خواہش ظاہر کی ۔انہوں نے ترقی یافتہ اور ترقی پذیر ممالک کو اسٹوریج کی لاگت کو کم کرنے کے لیے مل کر کام کرنے کی ضرورت پر بھی زور دیا۔ انہوں نے وفد کو بتایا کہ بھارت واحد جی 20 ملک ہے جس کے کام پیرس معاہدے کے تحت ان کے ذریعہ طے شدہ این ڈی سی کے مطابق ہیں۔
میٹنگ کے دوران 2030 تک 450 گیگاواٹ انسٹالڈقابل تجدید صلاحیت حاصل کرنے اور بھارت کے حوصلہ مندانہ ہدف کے مدنظر اسٹوریج صلاحیت بڑھانے کی ضرورت پر بھی بات چیت کی گئی ہے۔ گرین ہائیڈروجن اور لیتھیئم-آئن کے لئے آئندہ بولی میں حصہ لینے کے لئے یو کے کو بھی مدعو کیا گیا ۔
وزارت دفاع
آئی اے ایف کی جاپان کے ساتھ مشترکہ فضائی دفاعی مشق،‘ویر گارڈین 2023’ اختتام پذیر
ہندوستانی فضائیہ  اور جاپان ایئر سیلف ڈیفنس فورس  کے درمیان دو طرفہ فضائی مشق ‘ویر گارڈین 2023’ کا افتتاحی ایڈیشن 26 جنوری 2023 کو جاپان میں اختتام پذیر ہوا۔
جے اے ایس ڈی ایف نے اپنے ایف-2 اور ایف-15 طیاروں کے ساتھ مشق میں حصہ لیا جبکہ آئی اے ایف کے دستے نے سو-30 ایم کے آئی طیاروں کے ساتھ حصہ لیا۔ آئی اے ایف کے لڑاکا دستے میں ایک آئی ایل-78 فلائٹ ریفیولنگ طیارہ اور دو سی-17 گلوب ماسٹر اسٹریٹجک ایئر لفٹ ٹرانسپورٹ طیارے شامل تھے، جس نے مشق میں سرگرمی سے حصہ لیا۔
16 دنوں پر محیط مشترکہ تربیت کے دوران، دونوں فضائی افواج نے متعدد مصنوعی آپریشنل ماحول  میں پیچیدہ اور جامع فضائی مشقیں کیں۔ مشق میں دونوں فضائی افواج کی طرف سے قطعی منصوبہ بندی اور مہارت سے بھر پور عمل آوری شامل تھی۔ آئی اے ایف اور جے اے ایس ڈی ایف نے بصری اور بصری رینج کی ترتیبات کے علاوہ دونوں میں، فضائی جنگی چالوں، مداخلت اور فضائی دفاعی مشن کے تعلق سے مشق کے ذریعہ تربیت حاصل کی ۔ دونوں شریک فضائیہ کے فضائی عملے نے بھی ایک دوسرے کے لڑاکا طیاروں میں اڑان بھری تاکہ ایک دوسرے کے آپریٹنگ فلسفے کی گہرائی سے سمجھ حاصل کی جا سکے۔
‘ویر گارڈین 2023’ مشق نے دونوں فضائی افواج کو باہمی مفاہمت بڑھانے کا موقع فراہم کیا۔ مشق میں آئی اے ایف اور جے اے ایس ڈی ایف کے اہلکاروں کے درمیان زمینی سطح پر متعدد تعاملات کا بھی مشاہدہ کیا گیا جس میں دونوں فریق نے مختلف پہلوؤں پر تبادلہ خیال کیا ۔ اس مشق میں حصہ لینے والے دستوں کو ایک دوسرے کے بہترین طور طریقوں کے بارے میں قیمتی معلومات حاصل کرنے اور ایک دوسرے کی منفرد صلاحیتوں سے سیکھنے کا موقع ملا۔
الیکٹرانکس اور اطلاعات تکنالوجی کی وزارت
جناب راجیو چندر شیکھر نے بنگلورو میں آئی بی ایم سائبر رینج اور کیمپس کا معائنہ کیا
‘‘تیزی سے ڈیجیٹائزہونے والی دنیا میں ہندوستان کو سائبرسکیورٹی، ہائبرڈ کلاؤڈ اور مصنوعی ذہانت جیسی تیز رفتار ٹیکنالوجیز میں چھلانگ لگانے کا موقع حاصل’’: راجیو چندر شیکھر
الیکٹرانکس اور انفارمیشن ٹکنالوجی اور ہنرمندی کے فروغ اور صنعت کاری کے مرکزی وزیر مملکت راجیو چندر شیکھر نے کہا کہ تیزی سے ڈیجیٹائزہونے والی دنیا میں ہندوستان کو سائبرسکیورٹی، ہائبرڈ کلاؤڈ اور مصنوعی ذہانت جیسی تیز رفتار ٹیکنالوجیز میں چھلانگ لگانے کا موقع حاصل ہے۔ ہمیں ان ٹیکنالوجیز میں سرمایہ کاری کی ضرورت ہے تاکہ ہندوستان کو اختراعات اور ترقی کا مرکز بنانے کے ہمارے وزیر اعظم کے وژن کو سامنے لایا جا سکے۔ انہوں نے کہا کہ بنگلورو  میں آئی بی ایم سائبر سیکیورٹی ہب اور کلائنٹ انوویشن سینٹر کا یہ ایک اچھا دورہ تھا جس میں انہوں نے آئی بی ایم جیسی ٹیکنالوجیائی کمپنیاں دیکھیں جو مختلف اداروں کو اپنی ڈیجیٹل تبدیلی کو تیز کرنے کے لئے فراہم کرتی ہیں۔ وہ آئی بی ایم انڈیا، بنگلور کے دفتر گئے تھے۔
جناب راجیو چندر شیکھر نے آئی بی ایم کی ٹیم سے ملاقات کی جس کی قیادت سندیپ پٹیل، ایم ڈی ایشیا پیسفک کررہے تھے۔ انہوں نے سائبر رینج کے آپریشنز کو چلانے میں مصروف سینئر پیشہ ور لوگوں سے بات چیت کی، جس کا افتتاح انہوں نے 2022 کے اوائل میں کیا تھا۔ انہوں نے آئی بی ایم انڈیا کی قیادت کرنے والوں اور مشاورتی ٹیموں کے ساتھ بھی بات چیت کی جنہوں نے ملک کے شہریوں کے حق میں اصلاحات، موثر نظام اور اس کے اثرات کے رُخ پرمتعدد سرکاری مداخلتوں اور فراہم کردہ مواقع پر کام کی تفصیلات پیش کیں۔ مسٹر راجیوچندر شیکھر خود ایک ٹیکنو کریٹ ہیں اور ٹیکنالوجی کے شعبے میں تین دہائیوں سے زیادہ کا تجربہ رکھتے ہیں۔ ایک کاروباری شخص کے طور پر انہوں نے 1990 کی دہائی میں ہندستان میں سیلولر نیٹ ورک کو کامیابی کے ساتھ کھڑا کیا۔ ٹیکنالوجی کے پیشہ ور لوگ اس شعبے کو گہرائی اور گیرائی سے سمجھنے اور ٹیکنالوجی سے متعلق عوامی پالیسیوں پر قائدانہ بات چیت کرنے کی وجہ سے ان کا بڑے پیمانے پر احترام کرتے ہیں۔
سائبر رینج کی نئی سہولت سے ملحق، آئی بی ایم کا نیا سیکیورٹی آپریشن سینٹر  پوری دنیا کے کلائنٹس کو مینیجڈ سیکیورٹی سروسز  فراہم کرتا ہے۔ 600 سیکورٹی رسپانس آپریٹرز کی صلاحیت کے ساتھ یہ بنگلورو میں دوسرا آئی بی ایم ایس او سی ہے جو دیگر ایم ایس او سی کے ساتھ خاص طور پر علاقائی ہندوستانی کلائنٹس کی خدمت جاری رکھے ہوئے ہے۔ نیا ایس او سی آئی بی ایم کے ایم ایس او سیز کے وسیع عالمی نیٹ ورک کا حصہ ہے جو دنیا بھر میں 2,000 سے زیادہ کلائنٹس کی خدمت کرتا ہے اور روزانہ 20 لاکھ سے زیادہ اینڈ پوائنٹس اور 150 بلین امکانی سیکیورٹی ایونٹس کا نظم کرتا ہے۔
آئی بی ایم انڈیا کے منیجنگ ڈائریکٹر سندیپ پٹیل نے وزیر کا آئی بی ایم کے دفتر واقع بنگلورو میں خیرمقدم کیا اور کہا کہ "آج آئی بی ایم، بنگلورو کے دفتر میں جناب راجیو چندر شیکھر کی میزبانی کرنا اعزاز کی بات ہے۔ ہم نے آئی بی ایم #سائبر سیکیوررٹی ہب اینڈکلائنٹ اینوویشن سنٹر کا ایک عمیق تجربہ فراہم کیا جو ہندوستان اور دنیا کے لئے میک ان انڈیا کے ہمارے عزم کا اعادہ کرتا ہے۔ وزیر موصوف ہمیشہ ایک کھلے، محفوظ اور قابل اعتماد اور جوابدہ انٹرنیٹ کی ضرورت کے حق میں آواز اٹھاتے رہے۔
وزارت خزانہ
6.17 فی صد کے سرکاری اسٹاک 2021 کی نیلامی کے ذریعہ فروخت 
7.27 فی صد کے سرکاری اسٹاک 2026 کی نیلامی کے ذریعہ فروخت 
حکومت ہند کے فلوٹنگ ریٹ بانڈ 2031 کی فروخت کیلئے نیلامی 
7.62 فی صد کے سرکاری اسٹاک 2039 کی نیلامی کے ذریعہ فروخت 
7.63 فی صد کے سرکاری اسٹاک 2059 کی نیلامی کے ذریعہ فروخت 
نئی دہلی،19ا گست 2019 ؍ حکومت ہند نے قیمت کی بنیاد پر نیلامی کے ذریعے تین ہزار کروڑ روپئے کی برائے نام رقم کے لئے 6.17 فی صد کے سرکاری اسٹاک 2021 کی نیلامی کے ذریعہ فروخت  کا اعلان کیا ہے،  قیمت کی بنیاد پر نیلامی کے ذریعے تین ہزار کروڑ روپئے کی برائے نام رقم کے لئے7.27 فی صد کے سرکاری اسٹاک 2026 کی نیلامی کے ذریعہ فروخت  کا اعلان کیا ہے، قیمت کی بنیاد پر نیلامی کے ذریعے پانچ ہزار کروڑ روپئے کی برائے نام رقم کے لئے حکومت ہند کے فلوٹنگ ریٹ بانڈس 2031 کی نیلامی کے ذریعہ فروخت  کا اعلان کیا ہے، قیمت کی بنیاد پر نیلامی کے ذریعے دوہزار کروڑ روپئے کی برائے نام رقم کے لئے7.62 فی صد کے سرکاری اسٹاک 2039 کی نیلامی کے ذریعہ فروخت  کا اعلان کیا ہے، قیمت کی بنیاد پر نیلامی کے ذریعے چار ہزار کروڑ روپئے کی برائے نام رقم کے لئے7.63 فی صد کے سرکاری اسٹاک 2059 کی نیلامی کے ذریعہ فروخت  کا اعلان کیا ہے۔نیلامی کے لئے اعلان شدہ کل رقم 17 ہزر کروڑ کی حد پوری ہونے کے بعد، حکومت کسی ایک یا ایک نیلامی کے لئے اضافی ایک ہزار کروڑ روپئے ان میں سے زائد نیلامیوں کے لئے ہر ایک کے لئے اضافی ایک ہزار کروڑ روپئے بر قرار رکھ سکتی ہے۔ یہ نیلامیاں مختلف قیمتی طریقہ کار کی بنیاد پر کی جائیں گی۔ یہ نیلامیاں 23 اگست، 2019  کو ریزرو بینک آف انڈیا، ممبئی آفس، فورٹ، ممبئی کے ذریعہ منعقد کی جائیں گی۔
حکومت ہند کے تمسکات کی نیلامی میں اسٹاک کی فروخت کی اعلان شدہ رقم کا پانچ فیصد مستحق افراد اور اداروں کو غیر مقابلہ جاتی نیلامی سہولیات کے مطابق الاٹ کیا جائے گا۔
نیلامی کے لئے بولی لگانے والے مقابلہ جاتی بولی دہندگان اور غیر مقابلہ بولی دہندگان دونوں ریزرو بینک آف انڈیا کور بینکنگ سولوشن  سسٹم پر الیکٹرانک طریقہ کار کے ذریعہ 23 اگست، 2019 کو اندراج کر سکتے ہیں۔غیر مقابلہ جاتی بولی دہندگان صبح ساڑھے گیارہ اور بارہ بجے کے درمیان اپنا اندراج کرائیں اور مقابلہ جاتی بولی دہندگان صبح ساڑھے گیارہ اور ساڑھے بارہ بجے کے درمیان اپنا اندراج کرائیں۔
نیلامیوں کے نتائج کا اعلان 23 اگست، 2019  کو کر دیا جائے گا اور کامیاب بولی دہندگان کے ذریعہ ادائیگی 26 اگست، 2019  کے روز کی جائے گی۔
سٹرک ٹرانسپورٹ اور شاہراہوں کی وزارت
جناب نتن گڈکری نے چھتیس گڑھ کے رائے پور میں 9240 کروڑ روپئے کے بقدر کے 33 قومی شاہراہ پروجیکٹوں کا آغاز کیا اور سنگ بنیاد رکھا
نئی دہلی، 21 اپریل 2022:
سڑک نقل و حمل اور شاہراہوں کے مرکزی وزیر جناب نتن گڈکری نے آج چھتیس گڑھ کے رائے پور میں 9240 کروڑ روپئے کے بقدر کے 33 قومی شاہراہ پروجیکٹوں کا آغاز کیا اور سنگ بنیاد رکھا۔
اس موقع پر جناب گڈکری نے کہا کہ ان سڑک پروجیکٹوں سے چھتیس گڑھ کو اڈیشہ، مہاراشٹر، مدھیہ پردیش، جھارکھنڈ اور اترپردیش جیسی ریاستوں سے مربوط کرنے میں مدد حاصل ہوگی۔ مرکزی وزیر نے کہا کہ اس سے چھتیس گڑھ کے پسماندہ علاقوں کو ریاست کے ترقی یافتہ علاقوں سے مربوط کرنے کے لیے ہموار سڑک نیٹ ورک دستیاب ہوگا ، اور منگیلی اور کبیردھام میں واقع ثقافتی و سیاحتی مقامات تک پہنچنا بھی آسان ہو جائے گا۔
جناب گڈکری نے کہا کہ وزیر اعظم جناب نریندر مودی کی قیادت میں ہماری حکومت چھتیس گڑھ کی خوشحالی اور ترقی کو یقینی بنانے کے لیے منصوبہ بند طریقے سے اس سمت میں آگے بڑھ رہی ہے۔انہوں نے کہا کہ ان سڑک پروجیکٹوں کی تعمیر سے ایندھن، سفر میں خرچ ہونے والے وقت، دوری اور نقل و حمل کی مجموعی لاگت میں تخفیف واقع ہوگی۔ مرکزی وزیر نے کہا کہ ان ترقیاتی کاموں سے انوپ پور۔امبیکا پور کے کوئلے سے لدے ریل ٹریفک زون میں سڑک نقل و حمل میں رکاوٹیں ختم ہوجائیں گی اور ان سے بھاری اور بڑی موٹر گاڑیوں کے نقل و حمل میں آسانی ہوگی۔ جناب نتن گڈکری نے کہا کہ ان پروجیکٹوں سے کاروباری مراکز، تجارتی موٹرگاڑیوں کے مراکز ، کانوں اور مجوزہ تھرمل پاور پلانٹوں تک رسائی میں بھی آسانی پیدا ہوگی۔
امور صارفین، خوراک اور عوامی تقسیم کی وزارت
مرکز نے ریاستوں کو خط لکھ کر یہ یقینی بنانے کےلئے اقدامات کرنے کی ہدایت دی ہے کہ صارفین کو فوری راحت مہیا کرنے کےلئے درآمدات ٹیکس میں کی گئی کٹوتی کے بعد خوردنی تیلوں کی قیمتیں گھٹیں
خط 8 اہم تیل کی پیداوار کرنے والی ریاستوں کو بھیجا گیا
درآمداتی ٹیکس میں کٹوتی سے صارفین کو خصوصاً تہواری سیزن میں راحت ملے گی
نئی دہلی ،16اکتوبر،2021
عوامی تقسیم اور خوراک کے محکمے نے تیل کی پیداوار کرنے والی سبھی اہم ریاستوں کو یہ یقینی بنانے کےلئے مناسب اور فوری کارروائی کرنے کےلئے خط لکھا ہے کہ خوردنی تیلوں کی قیمتوں کو درآمداتی ٹیکس میں کٹوتی کے مطابق سطح پر لایا جائے۔یہ خط راجستھان ،مدھیہ پردیش ،مہاراشٹر،گجرات ،اترپردیش،مغربی بنگال،تمل ناڈو اور آندھرا پردیش کو لکھا گیا ہے جو تیل کی پیداوار کرنے والی ریاستیں ہیں۔
ہدایت میں کہا گیا ہے کہ اب ریاستی حکومت کو یہ یقینی بنانا ہوگا کہ خوردنی تیلوں کی موجودہ اعلی قیمتوں سے فوری راحت مہیا کرنے کےلئے مرکز کے ذریعہ کئے گئے ٹیکس میں کمی کا پورا فائدہ صارفین کو دیا جائے خصوصاً آئندہ تہواری سیزن میں ۔اس سے خوراک کی افراط زر کو کم کرنے میں بھی مدد ملے گی اور خوردنی تیلوں کی قیمتوں میں 15 سے 20 روپے فی کلوگرام  کی کمی کئے جانے سے عام صارفین کو راحت ملے گی۔
پچھلے ایک سال سے خوردنی تیلوں کی قیمتوں میں ہورہے مسلسل اضافے کے پیش نظر مرکزی حکومت نے خام پام تیل ،خام سویابین تیل اور خام سورج مکھی تیل پر بنیادی ٹیکس کو 2.5 فیصد سے گھٹاکر صفر کردیا ہے۔ ان تیلوں پر زرعی سب چارج میں بھی کٹوتی کی گئی ہے جسے خام پام تیل کےلئے 20 فیصد سے گھٹاکر 7.5 فیصد اور خام سویابین تیل اور خام سورج مکھی تیل کےلئے پانچ فیصد کردیا گیا ہے۔آر بی ڈی پامولن آئل،ریفائنڈ سویابین تیل اور ریفائنڈ سورج مکھی تیل پر موجودہ 32.5 فیصد کے بنیادی ٹیکس کو گھٹاکر 17.5 فیصد کردیا گیا ہے۔ٹیکس میں کٹوتی 14 اکتوبر،2021 سے 31 مارچ2022تک موثر رہے گی۔آج کی کٹوتی سے پہلے سبھی خام خوردنی تیلوں پر زرعی بنیادی ڈھانچہ سب چارج 20 فیصد تھا۔کٹوتی کے بعد خام پام آئل پر موثر ٹیکس 8.25 فیصد ہوگا جبکہ خام سویابین تیل اور خام سورج مکھی تیل میں سے ہر ایک کےلئے 5.5 فیصد ہوگا۔ پہلے خام پام آئل،خام سورج مکھی تیل اور خام سویابین تیل کےلئے ٹیکس 22.5 فیصد اور آر بی ڈی پامولن ،ریفائنڈ سویابین تیل اور ریفائنڈ سورج مکھی تیل کےلئے ٹیکس 32.5 فیصد تھا۔
ضروری اشیا کی قیمتوں کے باضابطہ جائزے میں ٹیکس ڈھانچے میں اتار چڑھاؤ کا گراف نیچے دیا گیا ہے:
اس طرح خام پام آئل ،خام سویابین تیل اور خام سورج مکھی کےلئے ٹیکس گھٹا کر صفر کردیا گیا ہے۔جبکہ آر بی ڈی پامولن ،ریفائنڈ سویابین تیل اورریفائنڈ سورج مکھی تیل کےلئے ٹیکس میں 17.5 فیصد کی کٹوتی کی گئی ہے۔بھارتی حکومت کے اس قدم سے ملک میں خوردنی تیلوں کی گھریلو قیمتوں میں نرمی آئے گی۔ اس سے صارفین کو 15 سے 20 فی کلو خوردنی تیل کا فائدہ ہوگا۔
ح ۔ا م۔
U:11024
(Visitor Counter : 130
وزارتِ تعلیم
جناب امت شاہ قومی تعلیمی پالیسی 2020کے دو سال مکمل ہونے پر تعلیم کے شعبے سے متعلق نئی پہل کا آغاز کریں گے
نئی دہلی، 28 جولائی 2022:
قومی تعلیمی پالیسی 2020 کے آغاز کے دو سال مکمل ہونے کے موقع پر مرکزی وزیر داخلہ و تعاون جناب امت شاہ 29 جولائی 2022 کو مرکزی تعلیم و ہنر مندی کی ترقی اور کاروباری صلاحیت کے وزیر جناب دھرمیندر پردھان کی موجودگی میں تعلیم اور ہنر مندی کی ترقی سے متعلق متعدد نئے اقدامات کا آغاز کریں گے۔ اس موقع پر تعلیم کے وزیر مملکت جناب سبھاش سرکار، محترمہ انپورنا دیوی، جناب راج کمار رنجن سنگھ اور ہنر مندی کی ترقی کے وزیر مملکت جناب راجیو چندر شیکھر بھی موجود رہیں گے۔ یہ پروگرام نئی دہلی کے ڈاکٹر امبیڈکر انٹرنیشنل سینٹر میں منعقد کیا جائے گا اور اسے یوٹیوب اور وزارت تعلیم کے دیگر سوشل میڈیا ہینڈلز پر بھی دیکھا جاسکتا ہے۔
شروع کی پہل میں ڈیجیٹل تعلیم، اختراع، تعلیم اور ہنر مندی کی ترقی، اساتذہ کی تربیت اور تشخیص جیسے شعبوں سمیت تعلیم اور ہنر مندی کی ترقی کے شعبوں کا احاطہ کیا جائے گا۔ لانچ کے علاوہ اس پروگرام میں طلبہ کے ثقافتی پروگرام اور معززین کی جانب سے تقریب سے خطاب بھی کیا جائے گا۔ گفتگو کا محور قومی تعلیمی پالیسی 2020 کا نفاذ ہوگا۔
کامرس اور صنعت کی وزارتہ
او این ڈی سی ای کامرس کو جمہوری بنائے گا اور لاکھوں چھوٹے تاجروں کو ای کامرس کے ذریعہ پیش کردہ مواقع سے فائدہ اٹھانے کے قابل بنائے گا: سکریٹری جناب انوراگ جین
سکریٹری ڈی پی آئی آئی ٹی، جناب انوراگ جین نے نئی دہلی میں او این ڈی سی آفس کا افتتاح کیا
صنعت کی فروغ اور اندرونی تجارت  کے محکمہ کے سکریٹری، جناب انوراگ جین نے آج کہا کہ اوپن نیٹ ورک فار ڈیجیٹل کامرس  ای کامرس کو جمہوری بنائے گا اور لاکھوں چھوٹے تاجروں کو ای کامرس سے حاصل ہونے والے مواقع سے فائدہ اٹھانے کے قابل بنائے گا۔ انہوں نے مزید کہا کہ او این ڈی سیصارفین کو مزید انتخاب کی پیشکش کرکے بااختیار بنائے گا۔ انہوں نے یہ بات نئی دہلی میں او این ڈی سی کے دفتر کا افتتاح کرنے کے بعد کہی۔
اس موقع پر جناب انوراگ جین نے کہا کہ ہندوستان نے اپنے شہریوں کی خدمت کے لیے عوامی ڈیجیٹل بنیادی ڈھانچہ کی تعمیر کا راستہ اختیار کیا ہے اوریو پی آئی، جن دھن، آدھار، کو ون اور یو ایل آئی پیاس نقطہ نظر کی مثالیں ہیں۔ انہوں نے اس بات پر زور دیا کہ او این ڈی سی بھی ایک ایسا ہی اقدام ہے جس میں زبردست صلاحیت موجود ہے۔ انہوں نے مزید کہا کہ ہم وہ کام کر رہے ہیں جو دنیا میں کہیں اور نہیں کیا گیا۔
ڈیجیٹل کامرس کے لیے اوپن نیٹ ورک ، صنعت اور اندرونی تجارت کے فروغ کے محکمےکی ایک پہل ہے، حکومت ہندکی وزارت تجارت،ڈیجیٹل کامرس میں انقلاب لانے کے لیے ایک سہولتی نمونہ تیار کرنے کے لیے، جو ہندوستان میں خوردہ ای کامرس کے دخول کو زیادہ زور دیتا ہے۔
ایک حقیقی آغاز کے طور پر، او این ڈی سی نے معاون کام کرنے والی جگہ میں کام کرکے کاروائی شروع کی۔ آج، او این ڈی سی کے سرکاری کام کی جگہ کا افتتاح، تنظیم کے سفر میں ایک اہم سنگ میل ہے۔
اسٹارٹ اپ مائنڈ سیٹ کے ساتھ حکومت کے تعاون سے ایک تنظیم بنانے کے وژن کےمد نظر، ’اوپن نیٹ ورک فار ڈیجیٹل کامرس‘ کو 31 دسمبر 2021 کو ایک غیر منافع بخش، سیکشن-8 کمپنی کے طور پر شامل کیا گیا۔ کمپنی کو کوالٹی کونسل آف انڈیا میں شامل کیا گیا،جو ڈی پی آئی آئی ٹی کے ساتھ ایک خود مختار تنظیم ہے۔ جہاں پراجیکٹ کے لیے بانی کا کام ایک مشن موڈ میں شروع کیا گیا تھا۔ کیو سی آئی کو ’پروٹیئن‘نے او این ڈی سی کی شمولیت کے لیے شریک بانی کے طور پر جوائن کیا۔ بہت سے سرکاری اور نجی بینکوں اور مالیاتی اداروں نے اب تک او این ڈی سی میں ایکویٹی کے لئے حصہرسدی کی ہے۔ 500 کروڑ کے مجاز سرمائے کے ساتھ، او این ڈی سی کے پاس 180 کروڑ روپے کے ادا شدہ سرمائے سمیت پہلے ہی 230 کروڑ روپے کے وعدے ہیں۔
حکومت اور صنعت کی شراکت کے ساتھ ایک مشاورتی کونسل، جون 2021 سے قائم ہے۔ کمپنی کی ترقی کے ساتھ ساتھ ، بورڈ کے 12 ممبران نے کمپنی میں شمولیت اختیار کی ہے، جن میں کامرس اور صنعت کی وزارتوں ، ایم ایس ایم ای اور صارفین کی امور کے تین سرکاری نامزد افراد شامل ہیں۔
او این ڈی سی کے اہم مقاصد درج ذیل ہیں:
1۔ ای-کامرس کی ڈیموکریٹائیزیشن اور غیرمرکوزیت
2۔ فروخت کنندگان، خاص طور پر چھوٹے اور درمیانی درجے کے کاروباری اداروں کے ساتھ ساتھ مقامی کاروبار کے لیے شمولیت اور رسائی
3۔صارفین کے لیے انتخاب اور آزادی میں اضافہ
بنگلورو شہر میں او این ڈی سی کا بِیٹا ٹیسٹنگ مرحلہ پلیٹ فارم پر مرکوز رسائی کے متبادل کے طور پر ای-کامرس کے لیے رسائی کو تحریک دینے کا پہلا قدم تھا۔ یہ تمام صارفین اور فروخت کنندگان کے لیے ای- کامرس کے منظر نامے کی تزئین کو مزید جامع ، رسائی کے قابل اور تجربے پر مبنی بنائے گا۔
بِیٹا ٹیسٹنگ مرحلے کے حصے کے طور پر ، 30 ستمبر 2022 کو ، نیٹ ورک گروسری اور ایف اور بی زمروں میں ، بنگلورو شہر میں عوامی صارفین کے لیے لائیو ہوا۔
امور داخلہ کی وزارت
غیر ملکی شہری جو کووڈ-19 وبائی مرض کے پس منظر میں سفری پابندیوں کی وجہ سے فی الحال ہندوستان میں مقیم ہیں انہیں 3 مئی 2020 تک سفارتی خدمات مہیا کرانا
نئی دہلی،17 اپریل : وزارت امور داخلہ  نے غیر ملکی شہریوں کو جو کووڈ-19 وبائی مرض کے پھیلاؤ کے پیش نظر عائد کی گئی سفری پابندیوں کی وجہ سے ہندوستان میں مقیم ہیں انہیں 28 مارچ 2020 کو مفت سفارتی خدمات فراہم کی تھیں۔ اب اس سروس میں 30 اپریل 2020 تک توسیع کر دی گئی ہے۔

پورے معاملہ پر غور و فکر کے بعد جو غیر ملکی شہری فی الحال ہندوستان میں پھنسے ہوئے ہیں انہیں آفس آف فارنرز ریجنل رجسٹریشن آفیسروں فارنرزرجسٹریشن آفیسروں کے ذریعہ سفارتی خدمات مہیا کرائی جا رہی ہیں ،اس کی مدت میں توسیع کا فیصلہ کیا گیا ہے۔ ریگولر ویزا اور ای – ویزا رکھنے والے غیر ملکی شہری جو دنیا کے مختلف حصوں میں پھیلے کووڈ-19 وبائی مرض اور ہندوستان کے ذریعہ سفر پر عائد کی گئی پابندیوں کی وجہ سے ہندوستان میں پھنسے ہوئے ہیں اور ان کے ویزے کی مدت یکم فروری 2020 سے 3 مئی 2020  تک ختم ہو جائے گی، ایسے غیر ملکی شہریوں کے ذریعہ آن لائن درخواست دی جاتی ہے تو ان کے ویزے کی مدت میں مفت بنیاد پر توسیع کر دی جائے گی۔ ایسے غیر ملکی شہری اس مدت کے دوران ویزے میں توسیع درخواست کرتے ہیں تو ان کے ویزے میں اوور سٹے کے جرمانہ کے بغیر 3 مئی کے بعد 14 دن یعنی 17 مئی 2020 کی توسیع کر دی جائے گی۔
Click here to see Grant of Consular Services to Foreigners till 03.05.2020